Nú er jólatréið fellt í Norðmannalundinum í Heiðmörk en það hefur ekki breytt neinu um vináttuna , því í stað jólatrés gefa borgaryfirvöld í Osló grunnskólanemum í Reykjavík bækur . Í bókapakkanum frá borgarstjóranum í Ósló fylgir ósk um að ,, bækurnar sómi sér vel á skólabókasöfnum borgarinnar og að þær örvi lestrargleði barna og styrki tengsl höfuðborga Íslands og Noregs “ . Fulltrúi norska sendiráðsins Silje Beite Løken afhenti fagurlega búna bókapakkana á fundi stjórnenda skólabókasafna í vikunni . Athöfnin fór fram í Grandaskóla og fékk sérhver grunnskóli í borginni , alls 36 , einn bókapakka með bréfi frá borgarstjóra Óslóarborgar . Þetta er annað árið í röð sem Óslóarbúar gefa reykvískum skólabörnum bækur um jólin og er þeim þakkað af heilhug fyrir vináttu og góðar gjafir . Frétt tekið af vef Reykjavíkurborgar , sjá hér .